Covid-19-statistieke: Alle provinsies toon afname(Argieffoto: GCIS) Suid-Afrika het teen Vrydagaand altesaam 2 877 063 bevestigde Covid-19-gevalle gehad en 3 648 nuwe gevalle is aangemeld. Nog 173 Covid-19-verwante sterftes is in Suid-Afrika bevestig, wat die landwye totaal op 85 952 te staan bring. Altesaam 2 714 565 pasiënte het in dié stadium reeds herstel. Tans is daar 78 546 aktiewe gevalle van Covid-19. ŉ Totaal van 43 959 nuwe toetse vir Covid-19 is gedoen, waaronder 19 428 (44%) in die private sektor en 24 531 (56%) in die openbare sektor. Die meeste nuwe gevalle is in die Wes-Kaap (21%) en KwaZulu-Natal (20%), gevolg deur die Oos-Kaap (18%), die Vrystaat (11%), Gauteng (10%), die Noord-Kaap (7%), Mpumalanga en Noordwes (6% elk) en Limpopo (1%). Nuwe gevalle per provinsie: Die departement het aangedui dat altesaam 15 913 116 mense teen Vrydagaand reeds teen Covid-19 ingeënt is.